## El Consell autoritza actuacions d’emergència en un edifici en la parcel·la de l’Estació Experimental Agrària de Carcaixent

*** La Conselleria d’Agricultura destina 780.236,07 euros per a condicionament, desenrunament, gestió de residus i establiment de mesures de seguretat i salut en l’edifici El Mirador**

El Consell ha validat la declaració d’emergència, per part de la Conselleria d’Agricultura, Aigua, Ramaderia i Pesca, dels treballs per a condicionament, desenrunament, gestió de residus i establiment de mesures de seguretat i salut en l’edifici El Mirador de Carcaixent, per un import de 780.236,07 euros.

El Mirador de Carcaixent és un immoble de tres plantes, el cos central del qual és del segle XVIII, amb una superfície de 676 metres quadrats, sobre una parcel·la de 3,79 hectàrees. Va ser destinat a vivenda i magatzem enmig de l’horta del municipi de Carcaixent, molt prop de la població. La finca va ser adquirida en 1991 per la Generalitat per a l’experimentació en cítrics.

L’edifici es troba en la mateixa parcel·la cadastral a on se situen les instal·lacions de l’Estació Experimental Agrària de Carcaixent, la qual cosa fa imprescindible donar resposta immediata a la situació actual per a evitar danys personals dels qui duen a terme el seu treball en els camps d’experimentació confrontants.

Fecha: 12/11/2024